Roberto Zachrisson

Roberto Zachrisson Asturias (1909–2000) var en guatemalansk lege, jordeier og politiker.

Roberto Zachrisson var tillitsvalgt i jordeierorganisasjonen Unión Nacional Agropecuaria (UNAGRO), som motsatte seg jordreformer i Guatemala. Zachrisson var jordbruksminister i president Kjell Laugeruds regjering fra 1. juli 1974 til 26. juli 1975. Han søkte avskjed som minister etter å ha blitt anklaget for vanstyre av MLN og PDCG i Guatemalas kongress, etter forsyningsproblemer med mais.

Han var sønn av oberst Ernesto Guillermo Zachrisson Padilla og Laura Asturias Ossaye. Farbroren Carlos O. Zachrisson var finansminister og borgermester i Guatemala by i 1920-årene. Zachrisson-slekten kom fra Sverige til Mellom-Amerika med Robertos oldefar Ernst Zachrisson fra Stockholm, som slo seg ned som plantasjeeier og svensk konsul i Panama.

Referanser 

Guatemalanske politikere
Personer fra Ciudad de Guatemala
Fødsler i 1909
Dødsfall i 2000